Netflix afslører ny trailer til 2. sæson af Stranger Things | ELLE
Fredag, 13. oktober 2017 - 15:15 - af Emilie Bech Zerlang
Med præcis to uger til premieren på den længe ventede 2. sæson af Netflix-succesen 'Stranger Things' offentliggør Netflix nu den sidste trailer til den nye sæson, før den rammer skærmen den 27. oktober...
Med præcis 2 uger til premieren på 2. sæson af den gådefulde, mystiske og lidt uhyggelige Netflix-serie 'Stranger Things', kunne fredag den 13. oktober næppe være en mere oplagt dato for Netflix at offentliggøre den sidste trailer.
Og det er da også lige præcis, hvad der er sket.
Netflix har nemlig netop offentligjort en ny og - efter sigende - sidste trailer til 2. sæson af Stranger Things, hvor vi får et længeventet gensyn med den forældreløse pige Eleven, moderen Joyce Beyers (som Winona Ryder i øvrigt spiller med sin upåklagelig coolness-faktor) og vores fire drengevenner Will, Mike, Lucas og Dustin.
Se traileren her og få (endnu) et smugkig på, hvad du kan glæde dig til i Stranger Things sæson 2:
Premieren på 'Stranger Things' sæson 2 er fredag den 27. oktober 2017, hvilket betyder, at det er lige op til Halloween og dermed den perfekte anledning til en serie-weekend på sofaen.
... The countdown has begun!
Mette Cornelius: "Jeg følte ofte, at jeg skulle bevise, at jeg faktisk vidste, hvad jeg talte om"